De stimmhaft uvular Frikativ isch en Konsonant vo dr menschliche Sprooch. Im Alemannische un andre europäische Sprooche isch es ei Variante vum Zäpfli-r. S Zeiche defür im Internationale Phonetische Alphabet isch ʁ. Im Alemannische wird de Luut vilmool als Approximant statt als Frikativ ussgsproche. Im IPA gits für de uvulare Approximant zwar kei eignes Zeiche, wenn e Unterscheidig wichtig isch, wird de Approximant aber mit ʁ̞ transkribiert.